Η On δημιουργήθηκε στη πόλη της Ζυρίχης στις ελβετικές Άλπεις τον Ιανουάριο του 2010, για να επιτύχει ένα και μόνο στόχο, να φέρει επανάσταση στο κόσμο του τρεξίματος. Βασισμένοι στη ριζοσπαστική ιδέα «running on clouds», οι τρεις φίλοι και ιδρυτές του brand Olivier Bernhard, David Allemann και Caspar Coppetti ήταν αποφασισμένοι να δημιουργήσουν παπούτσια για τρέξιμο που θα τους επέτρεπαν να βιώνουν την πιο απολαυστική και αναπαυτική αίσθηση.
Στόχος ήταν να κατασκευάζουν παπούτσια για τρέξιμο εξ ολοκλήρου στην Ελβετία και να τα εμπλουτίζουν με προηγμένες τεχνολογίες. Τον Φεβρουάριο του 2010, μόλις ένα μήνα μετά την επίσημη ίδρυση της On, τα πρωτότυπα που δημιούργησε η μάρκα βραβεύτηκαν με το ISPO BrandNew Award, ένα από τα πιο σπουδαία βραβεία για αθλητικές καινοτομίες. Οι δρομείς που δοκίμασαν τα προϊόντα τους ήταν πολύ εντυπωσιασμένοι και ισχυρίστηκαν ότι ένιωθαν σαν να "τρέχουν στα σύννεφα". Μέχρι τον Ιούλιο του ίδιου έτους, τα πρώτα ζευγάρια παπουτσιών On running βρέθηκαν στα ράφια των καταστημάτων.
Τα τελευταία χρόνια, η On έχει γνωρίσει τεράστια δημοτικότητα, που συνεχώς αυξάνεται. Περισσότεροι από επτά εκατομμύρια δρομείς σε 55 χώρες έχουν αγκαλιάσει το κίνημα On και εμπιστεύονται τα παπούτσια με τις χαρακτηριστικές σόλες, είτε στο δρόμο, είτε στον στίβο, είτε σε πεζοπορίες, ενώ τα προϊόντα που κατασκευάζει η On έχουν κερδίσει αρκετά βραβεία τεχνολογίας.